Na osnovu člana 56. Zakona o organizaciji organa uprave u Federaciji Bosne i Hercegovine („Službene novine Federacije BiH“ broj: 35/05), člana 36. Zakona o izvršenju Budžeta Unsko-sanskog kantona za 2020.godinu („Službeni glasnik Unsko-sanskog kantona“ broj: 7/20 i 19/20) i člana 9. Odluke Vlade Kantona o uslovima, kriterijima i postupku za dodjelu sredstava za finansiranje kantonalnih boračkih organizacija-udruženja iz Budžeta Unsko-sanskog kantona za 2020.godinu broj: 03-017-2399/2020 od 08.12.2020.godine, ministar Ministarstva za pitanje boraca i ratnih vojnih invalida Unsko-sanskog kantona, o b j a v lj u j e

JAVNI POZIV

za podnošenje zahtjeva za ostvarivanje prava na dodjelu sredstava za finansiranje kantonalnih boračkih organizacija-udruženja iz Budžeta Unsko-sanskog kantona za 2020.godinu

I

Predmet Javnog poziva je finansiranje redovne registrirane djelatnosti kantonalnih boračkih organizacija-udruženja (u daljem tekstu: organizacija) koji okupljaju populaciju proisteklu iz odbrambeno-oslobodilačkog rata 1992-1995 čija je djelatnost od posebnog interesa i značaja za Unsko-sanski kanton, a koje se finansiranje vrši iz Budžeta Unsko-sanskog kantona za 2020.godinu, putem Ministarstva za pitanja boraca i ratnih vojnih invalida (u daljem tekstu: Ministarstvo).

Pravo na dodjelu sredstava može ostvariti i organizacija koju su osnovali lica iz člana 2. Zakona o dopunskim pravima branilaca i članova njihovih porodica sa prebivalištem van Unsko-sanskog kantona u općinama Prijedor, Bosanski Novi, Bosanska Dubica, Bosanska Gradiška i Bosanska Kostajnica, čije se redovne registrirane djelatnosti realiziraju u cijelosti ili djelimično na području Unsko-sanskog kantona ili na području pobrojanih općina van Kantona.

II

Novoosnovane organizacije koje do sada od strane Ministarstva nisu finansirani, mogu postati udruženje od posebnog društvenog interesa i ostvariti pravo na finansiranje redovne registrirane djelatnosti pod uslovom da:

1. u svom sastavu imaju minimalno 50% članica od ukupnog broja udruženja u općinama/gradovima sa područja Unsko-sanskog kantona;
2. da se programski ciljevi i djelatnost ne podudaraju sa programskim ciljevima i djelatnostima ranije osnovanih organizacija.

III

Finansiranje redovne registrirane djelatnosti iz člana I. ove Odluke vršit će se iz Budžeta Unsko-sanskog kantona za 2020.godinu, ekonomski kod 614300, subanalitika GAN015, na razdjelu 16 pozicija - Grant za sva boračka udruženja.

IV

Pod pojmom finansiranje redovne registrirane djelatnosti člana I. ovog Javnog poziva u smislu Odluke o uslovima, kriterijima i postupku za raspodjelu sredstava za finansiranje kantonalnih boračkih organizacija-udruženja iz Budžeta Unsko-sanskog kantona za 2020.godinu podrazumjeva se finansiranje troškova plata stalno zaposlenih ili ukoliko organizacija nema stalno zaposlenih tad se priznaju troškovi naknada iz Ugovora o djelu, finansiranje troškova za knjigovodstvene usluge, za troškove reprezentacije, za troškove najma kancelarije (samo u slučaju da je organizacija smještena u prostorijama za koje plaća zakupninu i to dokaže ugovorom o zakupu poslovnog prostora zaključen između organizacije kao zakupoprimca s jedne strane i zakupodavca s druge strane, ovjeren u Poreznoj upravi sa prijemnim štambiljem Porezne uprave kao dokaz da je ugovor predat Poreznoj upravi), za troškove struje, vode i odvoza smeća do iznosa ispostavljenih mjesečnih računa (priznaju se samo računi koji su izdati na ime i sjedište organizacije), za troškove telefona ili mobitela i interneta (priznaju se samo računi koji su izdati na ime i sjedište organizacije), za troškove kancelarijskog materijala, za troškove nabavke sredstava za čišćenje kancelarije (priznaju se računi koji su izdati na ime organizacije), za troškove goriva i održavanje službenog vozila.

V

Neće se uzeti u razmatranje zahtjevi organizacija niti će biti dodjeljena finansijska sredstva organizacijama u slijedećim slučajevima:

1. zahtjev organizacije kojoj su odobrena i doznačena sredstva iz Budžeta Unsko-sanskog kantona za 2019.godinu, a koja nije podnijela izvještaj o namjenskom utrošku odobrenih i doznačenih sredstava;
2. zahtjev organizacije kojoj su odobrena i doznačena sredstva iz Budžeta Unsko-sanskog kantona za 2019.godinu, a koja nije podnijela izvještaj o namjenskom utrošku budžetskih sredstava u roku do 30.11.2020.godine;
3. ako je Komisija za interni nadzor namjenskog utroška sredstvima Ministarstva za pitanja boraca i ratnih vojnih invalida odobrenih Budžetom za 2019. godinu utvrdila da dio ili cjelokupan iznos dodjeljenih sredstava organizacija nije namjenski utrošila (ovaj uslov se utvrđuje na osnovu zapisnika Komisije za interni nadzor namjenskog utroška-raspolaganja sredstvima);
4. organizaciji kojoj su odobrena i dodjeljena finansijska sredstva u prethodnoj 2019. budžetskoj godini ako nisu ispunili obaveze podnošenja izvještaja o realizaciji projekta i namjenskom utrošku sredstava prema utvrđenoj formi (završni finansijski izvještaj za 2019.godinu, nije dostavljen, uz Izvještaj o namjenskom utrošku dodjeljenih sredstava za 2019.godinu nisu dostavljeni računi i virmani, izvod, nalog za plaćanje, specifikacija i druga validna dokumentacija radi provjere da li su sredstva namjenski utrošena) i svi dokazi na osnovu kojih se može utvrditi za što su sredstva utrošena;
5. organizaciji koja nije za budžetsku godinu kada su im zadnji put dodjeljena finansijska sredstva podnijela izvještaj o namjenskom utrošku dodjeljenih budžetskih sredstava niti je dostavila dokaz da je takva dodjeljena budžetska sredstva vratila na Budžet Unsko-sanskog kantona;
6. ako skupština organizacije nije održana u vremenu utvrđenom u statutu organizacije ili ako je proteklo dvostruko više vremena od vremena utvrđenog statutom organizacije za održavanje skupštine, a skupština organizacije nije održana;
7. ako se broj članova/članica organizacije smanjio ispod broja određenog Zakonom o udruženjima i fondacijama za osnivanje udruženja, a skupština organizacije u roku od tri mjeseca od dana nastupanja ove okolnosti nije donijela odluku o prijemu novih članova/članica;
8. ako nedostaju formalni uvjeti za kandidovanje finansiranja organizacije (netačna i neuredna dokumentacija, u dokumentaciju uneseni neistiniti podaci);
9. ako je neblagovremeno dostavljan zahtjev ili je dostavljen sa nepotpunom dokumentacijom;

VI

Opći kriteriji za finansiranje redovne registrirane djelatnosti kantonalnih organizacija iz Budžeta Unsko-sanskog kantona su:

1. da je organizacija upisana u registar udruženja koja vodi kantonalni organ uprave, u skladu sa Zakonom o udruženjima i fondacijama („Službene novine Federacije Bosne i Hercegovine“ broj 45/02),
2. da je Izvještaj o radu i finansijski izvještaj za prethodnu 2019.godinu, usvojen od strane skupštine organizacije,
3. da je Program rada i Finansijski plan za 2020.godinu, usvojen od strane skupštine organizacije,
4. da su dokazali organizovanost i broj članova udruženja,
5. da je Izvještaj o namjenskom utrošku dodjeljenih finansijkih sredstava od Ministarstva za prethodnu budžetsku 2019.godinu dostavljen do 30.11.2020.godine, odnosno za zadnju fiskalnu godinu kada su im dodjeljena finansijaka sredstva dostavljen u roku koji je određen u općem aktu na osnovu kojeg su im dodjeljena sredstva ili u zaključenom ugovoru te da je Izvještaj o namjenskom utrošku sredstava prihvaćen od strane Komisije za interni nadzor namjenskog utroška sredstva dodjeljenih od strane Ministarstva.

VII

Ministar Ministarstva za pitanje boraca i ratnih vojnih invalida imenovat će Komisiju za provođenje Javnog poziva za finansiranje redovne registrirane djelatnosti boračkih organizacija (u daljem tekstu: Komisija).

Komisija će u skladu s kriterijem iz Odluke o uslovima, kriterijima i postupku za raspodjelu sredstava za finansiranje kantonalnih boračkih organizacija-udruženja iz Budžeta Unsko-sanskog kantona za 2020.godinu, sačiniti prijedlog finansiranja organizacija za 2020.godinu, sa prijedlogom pojedinačnog iznosa za administrativne troškove i takav prijedlog dostaviti ministru Ministarstva.

Vlada Unsko-sanskog kantona će na prijedlog ministara Ministarstva donijeti Odluku o raspodjeli sredstava kantonalnim organizacijama.

VIII

Ministarstvo za pitanje boraca i ratnih vojnih invalida će na osnovu Odluke Vlade Kantona o raspodjeli sredstava zaključiti ugovor sa organizacijom kojoj budu odobrena budžetska sredstva u kojem će se utvrditi međusobna prava i obaveze.

IX

Pravdanje namjenskog utroška dodjeljenih budžetskih sredstava vrši se u skladu sa Odlukom o uslovima, kriterijima i postupku za raspodjelu sredstava za finansiranje kantonalnih boračkih organizacija-udruženja iz Budžeta Unsko-sanskog kantona za 2020.godinu.

Prilikom potpisivanja Ugovora organizaciji će biti uručena Odluka o uslovima, kriterijima i postupku za raspodjelu sredstava za finansiranje kantonalnih boračkih organizacija-udruženja iz Budžeta Unsko-sanskog kantona za 2020.godinu.

X

Sredstva se dodjeljuju u skladu sa važećim Zakonom o izvršenju Budžeta Unsko-sanskog kantona.

XI

Kantonalna organizacija kojoj budu odobrena sredstva za finansiranje, obavezna je tromjesečno dostavljati izvještaj o utrošku sredstava Ministarstvu za pitanje boraca i ratnih vojnih invalida.

Organizacija je dužna tromjesečne izvještaje podnijeti najkasnije do 15-og narednog mjeseca po isteku tri mjeseca za koja se podnosi izvještaj.

Organizacija je dužna završni finansijski izvještaj za 2020.godinu, i izvještaj o namjenskom utrošku dodjeljenih budžetskih sredstava iz Budžeta Unsko-sanskog kantona za 2020.godinu, dostaviti Ministarstvu najkasnije do 31.marta 2021.godine. Ovaj rok je prekluzivni i ne može se produžavati.

XII

Zahtjev za dodjelu sredstava po raspisanom Javnom pozivu podnosi se Ministarstvu za pitanje boraca i ratnih vojnih invalida Unsko-sanskog kantona na posebnom obrascu za aplikaciju kojeg propisuje Ministarstvo.

Uz zahtjev za finansiranje je obavezno priložiti slijedeću dokumentaciju:

1. rješenje o registraciji udruženja,
2. identifikacijski broj iz registra poslovnih subjekata,
3. kratak opis organizacije i njenih članica sa ovjerenim i potpisanim izjavama odgovornog lica koje će posvjedočiti o organiziranosti i broju članova udruženja (navesti organizacionu strukturu i dokumentovati broj članova),
4. statut organizacije,
5. izvještaj o radu i finasijski izvještaj usvojeni od strane skupštine organizacije za 2019.godinu sa odlukom o usvajanju,
6. program rada i finansijski plan organizacije za 2020.godinu, usvojeni od strane skupštine sa odlukama o usvajanju,
7. dokaz da je Izvještaj o namjenskom utrošku dodjeljenih sredstava za prethodnu budžetsku godinu dostavljan Ministarstvu do 30.11.2020.godine (dokaz mora da sadrži broj protokola pisarnice Vlade Unsko-sanskog kantona i datum), ili da je izvještaj o namjenskom utrošku sredstava za budžetsku godinu kada su im zadnji put dodjeljena finansijska sredstva dostavljen u roku koji je određen u općem aktu na osnovu kojeg su im dodjeljena sredstva ili u zaključenom ugovoru;
8. rezultate rada ostvarene u prethodnom periodu (iste navesti i dokumentovati realizovane projekte u prethodnoj godini),
9. prijave M-2 o uposlenim radnicima,
10. uvjerenje Poreske uprave kojim se potvrđuje da organizacija nema duga po osnovu javnih prihoda, da nema duga po osnovu doprinosa za zdravstveno osiguranje, doprinosa za osiguranje od nezaposlenosti i doprinosa za PIP/MIO kao i poreza na dohodak za 2019.godinu,
11. dokaze o visini naknade za rad za zaposlene (plata i druga primanja) sa odlukom skupštine,
12. ugovor o zakupu poslovnih prostorija zaključen između organizacije kao zakupoprimca s jedne strane i zakupodavca s druge strane (samo u slučaju da je organizacija smještena u prostorijama za koje plaća zakupninu) ovjeren u Poreznoj upravi (prijemni štambilj Porezne uprave kao dokaz da je ugovor predat Poreznoj upravi),
13. podatke o kontinuitetu rada,
14. izjavu o organizaciji i broju članova (navesti organizacionu strukturu i dokumentovati broj članova),
15. potvrda o broju žiro-računa udruženja otvoren kod poslovne banke,
16. zapisnik sa zadnje sjednice Skupštine organizacije;
17. druga dokumentacija kojom se dokazuje postojanje stvarnih troškova za koja organizacija aplicira za dodjelu budžetskih sredstava.

**Dokumentacija se dostavlja u originalu ili ovjerenoj kopiji.**

**Neblagovremeni i nepotpuni zahtjevi neće se uzeti u razmatranje.**

Ministarstvo za pitanje boraca i ratnih vojnih invalida nema obavezu vraćati predatu dokumentaciju aplikantima.

XIII

Javni poziv se objavljuje na web stranici Ministarstva za pitanje boraca i ratnih vojnih invalida i ostaje otvoren 8 dana od dana objavljivanja.

Zahtjev se podnosi Ministarstvu za pitanje boraca i ratnih vojnih invalida Unsko-sanskog kantona u zapečačenoj koverti, a predaje se na pisarnici Vlade Unsko-sanskog kantona ili putem pošte preporučeno na adresu:

Ministarstvo za pitanje boraca i ratnih vojnih invalida Unsko-sanskog kantona Bihać Ul. Alije Đerzeleza 2. 77 000 Bihać

uz naznaku

„Za javni poziv za finansiranje kantonalnih boračkih organizacija-udruženje iz Budžeta Unsko-sanskog kantona za 2020.godinu putem Ministarstva za pitanje boraca i ratnih

vojnih invalida – ne otvaraj“

Broj: 12-11-15360-1/20 M I N I S T A R

Bihać, 11.12.2020.godine mr.sci. Ermin Zulić